**Oznam o podávaní žiadostí o prijatie dieťaťa NA PREDPRIMÁRNE VZDELÁVANIE V MATERSKÝCH ŠKOLÁCH**

**v zriaďovateĽskej pôsobnosti mesta Trenčín   pre školský rok 2024/2025**

V súlade s § 59 ods. 3 zákona č. 245/2008 Z.z. o výchove a vzdelávaní ( školský zákon ) a o zmene a doplnení niektorých zákonov v znení neskorších predpisov oznamujeme  termín, spôsob a miesto podávania žiadostí pre školský rok 2024/2025:

**Termín podávania žiadostí: 6. máj – 7. máj 2024**

**Spôsob podávania žiadostí:**

* **osobne v materskej škole v dňoch:**

**6.5.2024 8:00 h – 12:00 h**

**7.5.2024 10:00 h – 16:00 h**

* **poštou alebo kuriérom na adresu MŠ,**
* **e-mailom alebo odoslaním naskenovaného tlačiva prostredníctvom e-mailu,**
* **prostredníctvom elektronického podania doručeného do elektronickej schránky MŠ alebo elektronického dokumentu, ktorý je autorizovaný kvalifikovaným elektronickým podpisom.**

**Miesta podávania žiadostí: MŠ Šafárikova 11, MŠ Šmidkeho 12, MŠ L. Novomeského 11, MŠ Legionárska 37, MŠ Stromová 3, MŠ Soblahovská 6, MŠ 28. októbra 7, MŠ Švermova 24, MŠ M. Turkovej 5, MŠ Považská 1, MŠ Opatovská 39, MŠ Kubranská 20, MŠ Niva 9, MŠ Pri parku 10, MŠ Medňanského 34, MŠ Na dolinách 27.**

**Podmienky prijímania detí na predprimárne vzdelávanie:**

**na základe písomnej žiadosti zákonných zástupcov detí a zástupcov zariadenia sa do MŠ v zmysle § 59 ods. 2 školského zákona, budú prijímať prednostne:**

**a) deti, pre ktoré je plnenie predprimárneho vzdelávania povinné** ( ktoré dovŕšia päť rokov veku do 31.8.2024 )

**b) a následne deti, ktoré majú právo na prijatie na predprimárne vzdelávanie** ( ktoré dovŕšia štyri roky veku do 31.8.2024 ).

V súlade s § 59b ods. 2 školského zákona, ak ide o dieťa, ktoré má právo na prijatie na predprimárne vzdelávanie, zákonný zástupca podáva žiadosť o prijatie dieťaťa do spádovej materskej školy podľa miesta trvalého pobytu dieťaťa, ak nepodá žiadosť o prijatie dieťaťa do cirkevnej alebo súkromnej materskej školy. Ak spádová materská škola nebude mať kapacitné možnosti na prijatie dieťaťa, zriaďovateľ vykoná všetky potrebné úkony, aby dieťa na predprimárne vzdelávanie prijal riaditeľ akejkoľvek materskej školy, ktorej je zriaďovateľom. Žiadosť o prijatie v spádovej materskej škole sa považuje za žiadosť o prijatie do  materskej školy v zriaďovateľskej pôsobnosti mesta Trenčín.

**c) deti podľa ostatných podmienok prijímania určených riaditeľom materskej školy po dohode so zriaďovateľom, zverejnených na verejne prístupnom mieste a na webovom sídle MŠ.**

Dieťa sa do materskej školy prijíma na základe písomnej žiadosti ( tlačivo „Žiadosť o prijatie dieťaťa na predprimárne vzdelávanie“ je dostupné v každej materskej škole, na webovej stránke mesta, webovej stránke MŠ). Zákonný zástupca spolu s písomnou žiadosťou o prijatie dieťaťa do materskej školy predkladá aj potvrdenie o zdravotnom stave dieťaťa od všeobecného lekára pre deti a dorast, ktoré musí obsahovať aj údaj o povinnom očkovaní. Ak ide o dieťa so zdravotným znevýhodnením zákonný zástupca predkladá spolu so žiadosťou o prijatie dieťaťa do materskej školy aj vyjadrenie príslušného školského zariadenia výchovného poradenstva a prevencie.

**V zmysle § 59 ods. 7 školského zákona riaditeľka MŠ rozhodne do 30. júna 2024 o prijatí dieťaťa na predprimárne vzdelávanie v školskom roku 2024/2025.**